Διάταξη του Γενικού Δικαστηρίου της 24ης Ιουλίου 2025 – Schefler κατά Συμβουλίου
(Υπόθεση T-430/24) 1
[Προσφυγή ακυρώσεως – Κοινή εξωτερική πολιτική και πολιτική ασφάλειας – Περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία – Απαγόρευση προσγείωσης, απογείωσης ή πτήσης πάνω από το έδαφος της Ένωσης από αεροσκάφος μη νηολογημένο στη Ρωσία, το οποίο ανήκει σε οποιοδήποτε φυσικό ή νομικό πρόσωπο, οντότητα ή φορέα της Ρωσίας, ή ναυλώνεται ή άλλως ελέγχεται από αυτό – Φυσικό πρόσωπο από τη Ρωσία το οποίο είναι σε θέση να καθορίσει ουσιαστικά τον τόπο και τον χρόνο απογείωσης και προσγείωσης έκτακτης πτήσης – Άρθρο 3δ του κανονισμού (ΕΕ) 833/2014 – Κανονιστική πράξη για την εφαρμογή της οποίας απαιτούνται εκτελεστικά μέτρα – Πράξη που δεν αφορά ατομικά τον προσφεύγοντα – Προδήλως απαράδεκτο]
Γλώσσα διαδικασίας: η γαλλική
Διάδικοι
Προσφεύγων: Yuri Schefler (Crans Montana, Ελβετία) (εκπρόσωποι: J. Grand d’Esnon και P. Blanchetier, δικηγόροι)
Καθού: Συμβούλιο της Ευρωπαϊκής Ένωσης (εκπρόσωποι: V. Piessevaux και M. C. Cadilhac)
Παρεμβαίνουσα υπέρ του καθού: Ευρωπαϊκή Επιτροπή (εκπρόσωποι: J. F. Brakeland, M. Carpus-Carcea και B. Sasinowska)
Αντικείμενο
Με την προσφυγή που άσκησε δυνάμει του άρθρου 263 ΣΛΕΕ, o προσφεύγων ζητεί την ακύρωση του άρθρου 1, σημείο 6, στοιχείο αʹ, του κανονισμού (ΕΕ) 2024/1745 του Συμβουλίου, της 24ης Ιουνίου 2024, για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ L, 2024/1745).
Διατακτικό
Το Γενικό Δικαστήριο διατάσσει:
Απορρίπτει την προσφυγή εν μέρει λόγω πρόδηλης αναρμοδιότητας και εν μέρει ως προδήλως απαράδεκτη.
O Yuri Schefler φέρει τα δικαστικά έξοδά του καθώς και τα έξοδα στα οποία υποβλήθηκε το Συμβούλιο της Ευρωπαϊκής Ένωσης.
Η Ευρωπαϊκή Επιτροπή φέρει τα δικαστικά έξοδά της.
____________
1     ΕΕ C, C/2024/5838, της 7.10.2024.